CELEX: 62017CN0720
Language: sk
Date: 2017-12-28 00:00:00
Title: Vec C-720/17: Návrh na začatie prejudiciálneho konania, ktorý podal Verwaltungsgerichtshof (Rakúsko) 28. decembra 2017 – Mohammed Bilali

19.3.2018   
            
            
               SK
            
            
               Úradný vestník Európskej únie
            
            
               C 104/16
            
         Návrh na začatie prejudiciálneho konania, ktorý podal Verwaltungsgerichtshof (Rakúsko) 28. decembra 2017 – Mohammed Bilali
   (Vec C-720/17)
   (2018/C 104/20)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgerichtshof
   
      Účastníci konania pred vnútroštátnym súdom
   
   
      Navrhovateľ v konaní o opravnom prostriedku „Revision“: Mohammed Bilali
   
      Žalovaný orgán: Bundesamt für Fremdenwesen und Asyl
   
      Prejudiciálna otázka
   
   Sú ustanovenia práva Únie, najmä článok 19 ods. 3 smernice Európskeho parlamentu a Rady č. 2011/95/EÚ z 13. decembra 2011 (1) (Kvalifikačná smernica) v rozpore s vnútroštátnym ustanovením členského štátu týkajúcim sa možnosti zrušenia doplnkovej ochrany, podľa ktorého môže byť o zrušení doplnkovej ochrany rozhodnuté bez toho, aby sa samotné skutkové okolnosti dôležité pre jej udelenie zmenili, ale zmenil sa iba s doplnkovou ochranou súvisiaci stav vedomostí orgánu a pritom ani skresľovanie a ani neuvedenie skutočností zo strany príslušníka tretej krajiny alebo osoby bez štátneho občianstva neboli rozhodujúce pre priznanie doplnkovej ochrany?
   
      (1)  Smernica Európskeho parlamentu a Rady 2011/95/EÚ z 13. decembra 2011 o normách pre oprávnenie štátnych príslušníkov tretej krajiny alebo osôb bez štátneho občianstva mať postavenie medzinárodnej ochrany, o jednotnom postavení utečencov alebo osôb oprávnených na doplnkovú ochranu a o obsahu poskytovanej ochrany (Ú. v. EÚ L 337, 2011, s. 9).